9.3.2023
DA
Den Europæiske Unions Tidende
L 71/11
KOMMISSIONENS GENNEMFØRELSESFORORDNING (EU) 2023/514 af 8. marts 2023 om ændring af gennemførelsesforordning (EU) 2021/405 for så vidt angår højt forarbejdede produkter, listen over tredjelande med en godkendt kontrolplan, og Moldovas opførelse på listen over tredjelande, hvorfra det er tilladt at indføre sendinger af æg, der er bestemt til markedsføring som klasse A-æg til Unionen (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr.
999/2001, (EF) nr.
396/2005, (EF) nr.
1069/2009, (EF) nr.
1107/2009, (EU) nr.
1151/2012, (EU) nr.
652/2014, (EU) 2016/429 og (EU) 2016/2031, Rådets forordning (EF) nr.
1/2005 og (EF) nr.
1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr.
854/2004 og (EF) nr.
882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 127, stk.
2, og
ud fra følgende betragtninger:
(1)
Kommissionens delegerede forordning (EU) 2022/2292 (2) supplerer forordning (EU) 2017/625 og har til formål at sikre, at sendinger af dyr bestemt til fødevareproduktion og visse varer til konsum fra tredjelande eller regioner heri opfylder visse EU-fødevaresikkerhedskrav eller krav, der er anerkendt som værende mindst ækvivalente hermed.
Nævnte forordning omhandler navnlig identifikation af dyr og varer til konsum, for hvilke det er et krav, at de skal komme fra et tredjeland eller en region heri, der optræder på listen omhandlet i artikel 126, stk.
2, litra a), i forordning (EU) 2017/625.
(2)
Artikel 7 i delegeret forordning (EU) 2022/2292 foreskriver, at visse sendinger af dyr bestemt til fødevareproduktion, animalske produkter og sammensatte produkter udelukkende må indføres til Unionen fra et tredjeland, der er opført på listen over tredjelande, som er godkendt til indførsel til Unionen af sådanne sendinger til konsum.
(3)
Ved Kommissionens gennemførelsesforordning (EU) 2021/405 (3) fastsættes der lister over tredjelande eller regioner heri, hvorfra indførsel til Unionen af sendinger af visse højt forarbejdede produkter til konsum er tilladt.
(1) EUT L 95 af 7.4.2017, s. 1.
(2) Kommissionens delegerede forordning (EU) 2022/2292 af 6. september 2022 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af dyr bestemt til fødevareproduktion og visse varer til konsum (EUT L 304 af 24.11.2022, s. 1).
(3) Kommissionens gennemførelsesforordning (EU) 2021/405 af 24. marts 2021 om fastlæggelse af lister over tredjelande og regioner heri, hvorfra det er tilladt at indføre visse dyr og varer til konsum til Den Europæiske Union, jf.
Europa-Parlamentets og Rådets forordning (EU) 2017/625 (EUT L 114 af 31.3.2021, s. 118).